Správa zo zahraničnej pracovnej cesty č. 38/2014

1.  Účastník ZPC:
Mgr. Július KRAVJAR, CVTI SR, Lamačská cesta 8/A, 811 04 Bratislava, odborný pracovník; angličtina, nemčina, ruština, poľština

2.  Zahraničná pracovná cesta:

Miesto:  Brusel, EC, Innovation Convention 2014, Belgicko 
Termín a trvanie: 10. – 11. marca 2014
Organizátor: EC, Brusel, Účel cesty : účasť s pozvaním EC
ÚČASTNÍCI, KTORÝM SA ÚČASŤ REFUNDUJE z EC:
- Mgr. Július KRAVJAR - odborný pracovník 

3.  Rámcový program pobytu:

10. 3. 2014          	04.40 				odchod z Bratislavy
                              	10.30 	                      		príchod do Bruselu
	      		10.30 – 19.00			odborný program
11. 3. 2014                     09.00 – 13.00			odborný program
			14:00 – 15:30			stretnutie so zástupcom SZ SR 		
			19.25				odlet z Bruselu
22:30				príchod do Bratislavy

4.  Stručný program:

O podujatí:
Innovation Convention 2014 bola druhou konferenciu tohto typu, prvá bola v roku 2011. Bola spojená s výstavou a zúčastnili sa na nej poprední predstavitelia EK na čele s J. M. Barrosom, predsedom EK a M.Geoghegan-Quinn, komisárkou pre výskum, inovácie a vedu. 

Podujatie bolo určené na stretnutie výskumníkov s inovátormi a vizionármi, s poprdnými osobnosťami v podnikaní,   priemyslu s  akademickou obcou a tiež dalo príležitosť tým, ktorí mali úžitok z FP7, aby ukázali, čo vyvinuli a to, čo v súčasnej dobe komercializujú.

Aktívne som sa zúčastnil spolu s ostatnými víťazmi minuloročnej súťaže European Prize for Innovation in Public Administration v diskusii v sekcii Driving Sector Innovation: Towards Citizen-Centric Governance and Better Services za účasti Petra Drölla, Head of Unit, Policy Development for Industrial Innovation, DG Enterprise and Industry, European Commission.

Európa produkuje takmer tretinu svetovej produkcie v oblasti vedy a technológie a snaží sa v tejto oblasti napredovať. Bolo podčiarknuté, že i-ekonomika zohráva významnú úlohu: krajiny s rozvinutou i-ekonomikou majú podstatne nižšiu nezamestnanosť ako krajiny, kde i-ekonomika nie je rozvinutá. Zdôrazňované bolo tiež, že podstatné úsilie bude musieť byť vynaložené na vzdelávanie učiteľov všeobecne. Nezastupiteľná je úloha človeka, veľké idey sú sekundárne, primárni sú ľudia.

Konferencii je venovaná internetová stránka http://ec.europa.eu/research/innovation-union/ic2014/index_en.cfm. Záznamy z Innovation Convention 2014 sú k dispozícii na adrese  http://webcast.ec.europa.eu/eutv/portal/archive.html?viewConference=22443. 

5.   Odporúčané závery a význam účasti
•	Účasť na konferencii prispela k poznaniu trendov a vízií v oblasti inovácií, ktoré predložili zástupcovia EK, podnikateľov a aj akademickej sféry. 
•	Je nutné podporovať rozvoj vzdelanosti, i-ekonomiky, ktoré sú a budú významnou zložkou prosperity ekonomiky krajín EÚ a aj EÚ ako celku.

6.   Prehľad prinesenej dokumentácie a miesto jej uloženia
Papierový zborník organizátori konferencie nevydali, záznamy vystúpení budú dostupné na stránke väčšina konferenčných príspevkov je dostupná na stránke http://webcast.ec.europa.eu/eutv/portal/archive.html?viewConference=22443.  
 
7. Osobitne vyhodnotený očakávaný prínos ZPC
Innovation Convention 2014 podčiarkla, že permanentnému vzdelávaniu,  rozvoju talentov, inováciám, prenosu poznatkov vedy a výskumu do praxe je potrebné venovať zvýšenú pozornosť, pretože sú zdrojmi signifikantnými zdrojmi rastu ekonomickej prosperity.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. 

Súhlasím so zverejnením správy na internete: áno

Dátum: 21. 3. 2014
Správu vypracoval:	Mgr. Július Kravjar				....................................
   
Dátum: 21. 3. 2014
Správu schválil:	prof. RNDr. Ján Turňa, CSc.			.....................................